Mārtiņš Skirmants
Mārtiņš Skirmants (dzimis 1977. gada 7. decembrī Rīgā) ir bijušais latviešu basketbolists, spēlēja centra pozīcijā, bija Latvijas basketbola izlases dalībnieks. Karjeras laikā pārstāvējis tādus Latvijas Basketbola līgas (LBL) klubus kā Rīgas VEF, ASK/Brocēni/LMT, BK Ventspils un Barons, kopumā izcīnīdams septiņus LBL čempiontitulus. Spēlējis arī Ukrainā.